אסתר וילאר

אסתר מרגרטה וילאר (בגרמנית: Asther Margareta Katzen Vilar; נולדה ב-16 בספטמבר 1935) היא סופרת ארגנטינאית-גרמנית.

היא הוכשרה ועבדה כרופאה, לפני שהתבססה כסופרת. וילאר ידועה בעיקר בזכות ספרה: הגבר הנשלט, שיצא לאור ב-1971, ובזכות ספרי ההמשך השונים שלו, הטוענים שבניגוד לרטוריקה הפמיניסטית והנפוצה של זכויות נשים, נשים בתרבויות מתועשות אינן מדוכאות, אלא מנצלות מערכת חברתית מבוססת היטב של ניצול גברים.

ביוגרפיה 
הוריה של וילאר היו מהגרים גרמנים. הם נפרדו כשהייתה בת שלוש.

היא למדה רפואה באוניברסיטת בואנוס איירס, ובשנת 1960 נסעה למערב גרמניה, כדי להמשיך את לימודיה בפסיכולוגיה וסוציולוגיה. היא עבדה כרופאה בבית חולים בבוואריה במשך שנה, ועבדה גם כמתרגמת, אשת מכירות, עובדת פס ייצור במפעל, דוגמנית נעליים ומזכירה.

אסתר נישאה לסופר הגרמני קלאוס וואגן ב-1961. הנישואים הסתיימו בגירושין אך נולד להם בן, מרטין, ב-1964. לגבי הגירושין היא ציינה, "לא נפרדתי מהגבר, אלא רק מהנישואין כמוסד".

יצירה

הגבר הנשלט (1971) 

אחד הספרים הפופולריים ביותר של וילאר נקרא: "הגבר הנשלט", אותו כינתה חלק ממחקר על האפשרות ל"הנאה אנושית בתנאים של העדר חופש". בספרה היא טוענת, שנשים אינן מדוכאות על ידי גברים, אלא שולטות בגברים במערכת יחסים שהיא לטובתן, אך רוב הגברים אינם מודעים לכך.

כמה מהאסטרטגיות המתוארות בספרה הן:
 פיתוי גברים בעזרת מין, שאותו כינתה כ"שימוש תקופתי בנרתיק האישה", ואסטרטגיות פיתוי אחרות
 שליטה בגברים על ידי שימוש מתוכנן בשבחים, מין וסחטנות רגשית לאחר שפיתו אותם
 הסוואת כוונות ומניעים אמיתיים במסווה של אהבה רומנטית

הגבר הנשלט היה פופולרי למדי בזמן יציאתו לאור, בין השאר, בשל הסיקור העיתונאי הניכר שקיבל.

וילאר הופיעה בתוכנית האירוח The tonight show ב-21 בפברואר 1973, כדי לדון בספר. ב-1975 היא הוזמנה לוויכוח בערוץ הטלוויזיה הציבורי של רדיו מערב גרמניה, מול אליס שוורצר, שנודעה כנציגת תנועת הנשים באותה תקופה. הוויכוח היה שנוי במחלוקת, כאשר שוורצר טענה שוילאר היא: "לא רק סקסיסטית, אלא פאשיסטית", תוך השוואה בין ספרה לעיתון הנאצי דר שטירמר.

לדברי הסופרת, היא קיבלה איומים על חייה, בעקבות הספר:"לא דמיינתי באופן רחב מספיק, את הבידוד, שבו אמצא את עצמי לאחר כתיבת הספר הזה. גם לא דמיינתי את ההשלכות שיהיו לזה על הכתיבה שלאחר מכן ואפילו על חיי האישיים - האיומים האלימים לא פסקו עד היום."

ספרים אחרים 
המחזה שלה Speer (1998) הוא יצירה של ביוגרפיה בדיונית על האדריכל הגרמני, אלברט שפיר, והועלה בברלין ובלונדון, בבימויו ובכיכובו של קלאוס מריה ברנדאואר. היא גם כתבה ספרים ומחזות רבים אחרים, אשר רובם לא תורגמו לאנגלית.

עבודות נבחרות 
 
 
 Book collecting original series of 3: Der dressierte Mann [The Manipulated Man], Das polygame Geschlecht [The polygamous sex], Das Ende der Dressur (The End of the Manipulation; third part never translated into English). dtv Verlag 1998.

ראו גם 
 אנטי פמיניזם
 היפרגמיה
 תנועת הגברים
 גברים הולכים בדרכם
 הגלולה האדומה

קישורים חיצוניים 
 

 
 Pinter & Martin, English publishers
 2021 article titled "Women are spoiled - even today", interviewing Esther (in german)

הערות שוליים 

מחזאיות
סופרות יהודיות
מחזאים יהודים
סופרים יהודים ארגנטינאים
יהודים ארגנטינאים
סופרות ארגנטינאיות
ילידי 1935